หุ้น20ส.ค.ปิดบวก5.09จุด
หุ้นไทย 20 ส.ค. ปิดที่ 1,229 จุด เพิ่มขึ้น 5.09 จุด มูลค่าซื้อขาย 20,574.94 ล้านบาท
20 ส.ค. 2555

หุ้นไทย 20 ส.ค. ปิดที่ 1,229 จุด เพิ่มขึ้น 5.09 จุด มูลค่าซื้อขาย 20,574.94 ล้านบาท 




ดัชนีตลาดหลักทรัพย์แห่งประเทศไทย วันที่ 20 ส.ค. ในช่วงเช้าซื้อขายอยู่ในแดนลบ โดยมีจุดต่ำสุดที่ 1,218.15 จุด แต่หลังจากเปิดตลาดในภาคบ่ายดัชนีปรับเพิ่มขึ้นอย่างต่อเนื่องไปถึง 1,229.80 จุด และปิดตลาดที่ 1,229.00 จุด เพิ่มขึ้น 5.09 จุด หรือ 0.42% มูลค่าการซื้อขาย 20,574.94 ล้านบาท 
นายรักพงศ์ ไชยศุภรากุล ผู้จัดการส่วนวิจัยและเศรษฐกิจกลยุทธ์ ฝ่ายวิจัย บริษัหลักทรัพย์ (บล.) เคจีไอ (ประเทศไทย) กล่าวว่า ในภาคบ่ายมีแรงซื้อกลับเข้ามา เนื่องจากบรรยากาศการลงทุนดีขึ้นหลังจากที่ตลาดหุ้นยุโรปปรับเพิ่มขึ้นเป็นวันที่ 3 ติดต่อกันจากสัปดาห์ก่อน ซึ่งโดยรวมเป็นการเก็งกำไรข่าวที่ว่า ECB อาจจะออกมาตรการจำกัดผลตอบแทนของพันธบัตรรัฐบาลประเทศต่างๆ 
นอกจากนี้ ยังมีแรงซื้อเข้ามาในห้นที่มีการจ่ายเงินปันผลระหว่างกาล เช่น หุ้นกลุ่มสื่อสาร 
"พรุ่งนี้อาจจะดีกว่าวันนี้ เพราะมีโอกาสที่จะบวกขึ้นในกรอบแคบๆ โดยมีแรงส่งจากตลาดต่างประเทศ แต่หุ้นไทยที่ระดับราคานี้ คงจะมีแรงซื้อจากนักลงทุนต่างชาติไม่มากแล้ว" นายรักพงศ์ กล่าว
หลักทรัพย์ที่มีมูลค่าซื้อขายมากสุด 5 อันดับKBANK มูลค่า 1,081 ล้านบาท ปิดที่ 170.50 บาท -0.50 บาท หรือ -0.29%ADVANC มูลค่า 903 ล้านบาท ปิดที่ 210.00 บาท +2.00 บาท หรือ +0.96%SCB มูลค่า 716 ล้านบาท ปิดที่ 154.00 ไม่เปลี่ยนแปลงINTUCH มูลค่า 633 ล้านบาท ปิดที่ 66.00 บาท +0.25 บาท หรือ +0.38%PTT มูลค่า 589 ล้านบาท ปิดที่ 342.00 บาท +3.00 บาท หรือ +0.88%